PATVIRTINTA

Sedos Vytauto Mačernio gimnazijos

direktorius 2024 m. lapkričio 18 d. įsakymu

Nr. V1-114

**SEDOS VYTAUTO MAČERNIO GIMNAZIJOS**

**SPECIALIOJO PEDAGOGO** **PAREIGYBĖS** **APRAŠYMAS**

**I SKYRIUS**

**PAREIGYBĖ**

1. Sedos Vytauto Mačernio gimnazijos (toliu - Gimnazija) specialiojo pedagogo pareigybė yra priskiriama specialistų pareigybių grupei.

2. Pareigybės lygis - A2.

3.Specialusis pedagogas yra pavaldus Gimnazijos direktoriaus pavaduotojui ugdymui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

4. Specialiojo pedagogo kvalifikacijai keliami reikalavimai:

4.1. ne žemesnis kaip aukštasis išsilavinimas su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštasis koleginis išsilavinimas su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;

4.2. logopedas turi žinoti ir išmanyti Bendrąsias ugdymo programas, išsilavinimo standartus, Bendruosius ugdymo planus, pedagoginio vertinimo metodikas, gebėti atlikti pedagoginį mokinių vertinimą, nustatyti jų žinių, mokėjimų, įgūdžių, gebėjimų lygį ir jų atitikimą ugdymo programoms, kalbos raidos ypatumus, kalbos ir kitus komunikacijos sutrikimus bei įvertinti specialiuosius ugdymosi poreikius, specialiųjų ugdymo(si) poreikių mokinių ugdymo metodus, gebėti juos taikyti, padedant įsisavinti mokomąją medžiagą ir lavinant jų sutrikusias funkcijas, bendravimo su specialiųjų ugdymo(si) poreikių ar kalbos sutrikimų turinčiais mokiniais, jų tėvais (globėjais / rūpintojais) specifiką, padedant specialiųjų poreikių mokiniams išreikšti jų poreikius ir įgyvendinti teises;

4.3. vadovaujasi jo darbą reglamentuojančiais teisės aktais, Tarptautiniais vaikų teises ir interesus reglamentuojančiais dokumentais, Lietuvos Respublikos Konstitucija, Lietuvos Respublikos įstatymais ir poįstatyminiais aktais, Lietuvos Respublikos Vyriausybės nutarimais;

4.4. Gimnazijos nuostatais;

4.5. darbo tvarkos taisyklėmis;

4.6. darbo sutartimi;

4.7. šiuo pareigybės aprašymu;

4.8. kitais Gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

5. Specialusis pedagogas atlieka šias funkcijas:

5.1. organizuoja individualias, pogrupines ir grupines pratybas, taiko specialius darbo būdus ir metodus;

5.2. dalyvauja vaiko kompleksiniame tyrime ir padeda nustatyti sutrikimo pobūdį, vaikų specifinius individualius poreikius;

2

5.3. numato artimuosius ir tolimuosius darbo su jais tikslus;

5.4. specialiojo pedagogo dienyne žymi vaikų lankomumą;

5.5. dirba gimnazijos Vaiko gerovės komisijos darbe ir renka duomenis apie mokymosi sunkumų turinčių mokinių akademinius pasiekimus;

5.6. parengia metinį darbo planą ir metinę darbo ataskaitą;

5.7. tiria vaikų kalbą, pildo kalbos įvertinimo lapus;

5.8. sudaro individualias ir grupines užsiėmimų programas;

5.9. konsultuoja mokytojus sudarant individualias ir pritaikytas programas, individualizuojant bendrojo ugdymo programas, atsižvelgia į mokinio realų žinių lygį, sutrikusios funkcijos korekciją;

5.10. kaip specialusis pedagogas dirba pamokų metu;

5.11. atsako už duomenų apie vaiką konfidencialumą;

5.12. konsultuojasi su kolegomis, mokytojais, tėvais (globėjais, rūpintojais) ir prireikus siunčia vaiką pas kitus specialistus;

5.13. rūpinasi vaikų kalbos ir kalbėjimo sutrikimų šalinimu, foneminės klausos, protinės veiklos, bendros motorikos, artikuliacinio aparato vystymu, žodyno turtinimu, gramatikos tobulinimu;

5.15. dalyvauja rengiant gimnazijos veiklos planus (programas);

5.16. yra atsakingas už pagalbos teikimo mokiniams koordinavimą.

\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas, data )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

Susipažinau, supratau ir įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas, data )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)